Heather Clark

Heather Clark (1972-) is ’n Suid-Afrikaanse branderplankryer. Sy wen die Hawaiïese Drievoudige Kroon in 2001 die was teen die einde van 2003 3de op die wêreldranglys vir vroulike branderplankryers. In 2009 en 2010 wen sy die goue medalje by die Wêreldmeesterbranderplank-kampioenskap en in 2011 kom sy tweede in dié kompetisie.HAT Taal-en-feitegids, Pearson, Desember 2013, 

In 2001 verskyn sy in 'n dokumentêre film oor vroulike branderplankryers, genaamd 7 Girls. Die dokumentêr volg Layne Beachley, Serena Brooke, Heather Clark, Megan Abubo, Rochelle Ballard, Keala Kennelly en Sofia Mulanovich rondom die Stille Oseaan terwyl hulle Hawaii, Fidji, Tahiti en Indonesië besoek. Die 40 minuut lange program handel oor hulle entoesiasme vir die sport, sin vir humor en hul respek vir die natuur.

Sy is op 22 Oktober 2009 ernstig beseer toe 'n dronk bestuurder haar motorvoertuig tref, maar kon haar sportloopbaan die opeenvolgende jaar voortsit.

 Posisie op wêreldranglys 
 2006: 13de (afgegradeer tydens die kwalifiserende reeks)
 2005: 15de (geplaas tydens die kwalifiserende reeks)
 2004: 12de (geplaas tydens die kwalifiserende reeks)
 2003:   3de
 2002:   6de
 2001:   5de
 2000:   7de

 Verwysings 

Kategorie:Suid-Afrikaanse sportvroue
Kategorie:Geboortes in 1972
Kategorie:Lewende mense
Kategorie:Suid-Afrikaanse branderplankryers